பென்சைல் சயனைடு

பென்சைல் சயனைடு (Benzyl cyanide) என்பது C6H5CH2CN என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்று எண்ணெய்ப்பசையுடன் காணப்படும் இந்த அரோமாட்டிக் நீர்மம் பல கரிமச் சேர்மங்களைத்  தயாரிப்பதற்கு ஒரு முன்னோடிச் சேர்மமாக விளங்குகிறது . 

 தயாரிப்பு 

பென்சைல் குளோரைடுடன் சோடியம் சயனைடு சேர்த்து கோல்ப் நைட்ரைல் தொகுப்பு வினையின்   வழியாக பென்சைல் சயனைடு தயாரிக்கப்படுகிறது. பீனைல் அலானின் சேர்மத்தை ஆக்சிசனேற்ற கார்பாக்சில் நீக்கவினை மூலமாகவும் தயாரிக்கலாம் . 

 வேதி வினைகள் 

பென்சைல் சயனைடு நீராற்பகுக்கப்பட்டு பீனைல் அசிட்டிக் அமிலம் உருவாகிறது . அல்லது பின்னெர் வினையில் இது பங்கேற்று பீனைல் அசிட்டிக் அமிலயெசுத்தர்களைக் கொடுக்கிறது . 

அரோமாட்டிக் வளையத்திற்கும் நைட்ரைல் வேதி வினைக்குழு முதலியனவற்றுக்கிடையில் உள்ள கார்பன் மீது வினைத்திறம் மிக்க மெத்திலீன் அலகாக உருவாகிறது. வினைத்திறன் மிக்க இந்த கார்பன் நைட்ரைல் எதிர்மின் அயனியாக ஒரு பயனுள்ள வினை இடைநிலைப்பொருள் வினை இடைநிலைப்பொருளாக கார்பன்-கார்பன் பிணைப்புகளை உருவாக்குகிறது .

 பயன்கள் 

ஒரு கரைப்பானாக  பென்சைல் சயனைடு பயன்படுத்தப்படுகிறது. பூஞ்சைக்கொல்லிகள்,  (பீனெத்தில் ஆல்ககால்), நறுமணப்பொருட்கள் நுண்ணுயிர் எதிர்ப்பிகள் , மருந்துவகைப் பொருட்கள் போன்றவற்றை தயாரிப்பதற்குரிய ஒரு தொடக்கப் பொருளாகவும் இச்சேர்மம் பயன்படுகிறது.

 மருந்துவகைப் பொருட்கள் 
பசியடக்கிகள் – உதாரணம் : சிபுட்ராமைன் 

வலியடக்கிகள் – உதாரணம்: எத்தோயெப்டாசின், கீட்டோபெமிடோன், பெத்திடின், பீனோபெரிடின் 
இதயச்சீரின்மையடக்கிகள்: உதாரணம்: டிசோபைரமைடு 

உளச்சோர்வடக்கிகள் – உதாரணம்: வென்லாஃபாக்சின் 

ஒவ்வாமையடக்கிகள் : உதாரணம்: லெவோகபாசுடைன், குளோரோபீனமீன் 

மலேரியாவடக்கிகள்: உதாரணம்: பிரிமெத்தமீன் 

இருமலடக்கிகள்: உதாரணம்: ஐசோ அமினைல், ஆக்சிலாடின், பியூட்தமேட்டு, பென்டாபிப்பெரைடு, பென்டாக்சிவெரின் .

சிறுநீர்ப்பெருக்கிகள்: உதாரணம்: டிரையாம்டெரின்  

தூக்கமருந்துகள்: உதாரணம்: ஆலோனொமிட், பெனோபார்பிட்டால் 

இசிவுநீக்கிகள்: உதாரணம்: பென்டாபிப்பெரைடு, துரோஃபெனைன் 

கிளர்வூட்டிகள்: உதாரணம்:மெத்தில்பெனிடேட்டு 

அசாடாதின்: 

 முறைப்படுத்தல் 

பல்வேறு மருந்துவகைப் பொருட்களுக்கு பென்சைல் சயனைடு ஒரு முன்னோடிச் சேர்மமாக இருப்பதால் பல நாடுகளில் இச்சேர்மம் முறைப்படுத்தப்பட்டுள்ளது. 

 அமெரிக்கா 
அமெரிக்காவில் மருந்து செயலாக்க பட்டியல் எண் 1 இல் இடம்பெற்றுள்ள வேதிப் பொருளாக முறைப்படுத்தப்பட்டுள்ளது. 

 முன்பாதுகாப்பு 

தொடர்புடைய பிற பென்சில் வழிப்பொருட்கள் போலவே பென்சைல் சயனைடும் கண்கள் மற்றும் தோலில் எரிச்சலூட்டுகிறது . நச்சுத்தன்மையுடையதாகவும் எரிக்கும்போது நச்சு வாயுவான ஐதரசன் சயனைடையும் உருவாக்குகிறது. 

 மேற்கோள்கள் 

 புற இணைப்புகள் 
 EPA Chemical Profile for phenylacetonitrile 

பகுப்பு:அரோமாட்டிக் சேர்மங்கள்
பகுப்பு:நைட்ரைல்கள்
பகுப்பு:பென்சைல் சேர்மங்கள்